સરકાર દ્વારા મહુવા તાલુકાની આર્િથક ગરીબ પ્રજાને નજીકમાં જ આરોગ્યની મફતમાં સારી સારવાર એક જ સ્થળે મળી રહે એવા સારા ઉદ્દેશથી મહુવા તાલુકા મથકે દરેક સુવિધાથી સજ્જ કરોડોના ખર્ચે સામૂહિક આરોગ્ય કેન્દ્ર બનાવવામાં આવ્યું છે, પરંતુ સામૂહિક આરોગ્ય કેન્દ્રમાં સારવાર માટે આવતા દર્દીઓ તથા તેમના સંબંધિતો સાથે તેમાં ફરજ બજાવતા તબીબો દ્વારા વારંવાર ઉદ્ધતાઇભર્યું વર્તન કરવામાં આવતું હોવાની અનેક ફરિયાદ ઊઠવા પામી છે. તા. ૧૦મીના રોજ સાંજના ૬:૩૦ વાગ્યાના અરસામાં મહુવા બ્રાહ્મણ ફળિયામાં રહેતા જીતુભાઇનો ૪ વર્ષનો પુત્ર શ્રેયસ ફળિયામાં રમી રહ્યો હતો, આ દરમિયાન મારુતિ વેગન આર ફોર વ્હિલરના ચાલકે અડફેટમાં લઇ લેતા પગ તથા પીઠના પાછળના ભાગે ગંભીર ઇજા થતા તેને તાત્કાલિક મહુવા સામૂહિક આરોગ્ય કેન્દ્રમાં સારવાર માટે લઇ જવામાં આવ્યો હતો.